text: Folketinget overser Sønderjylland
  15 september 2013 kl. 05.47
  Tre borgmestre skælder ud over regeringens tog-planer. De er kun noget værd for, dem, der rejser mellem Esbjerg og Kolding.
  Borgmestrene fra Sønderborg, Aabenraa og Tønder hæver stemmen i dag i Jyske-Vestkysten. Langsomme tog, dyre billetter og gamle perroner. Sønderjylland bliver glemt, når det gælder investeringer i jernbaner. Regeringen etablerer en togfond på næsten 28 milliarder kroner, men Tønder, Aabenraa og Sønderborg bliver slet ikke nævnt i regeringens forslag.
  
  Bedre kollektiv trafik
  Borgmester Aase Nygaard, Sønderborg (F), siger, det er ubegribeligt, at de tre kommuner igen er blevet glemt.
  - Der skal bedre kollektiv trafik til. Ellers har vi svært ved at tiltrække studerende og erhvervsliv, tilføjer hun.
  Borgmester Tove Larsen, Aabenraa (S), mener, det store problem er, at de tre sønderjyske komuner ikke bliver hørt.
  - Vi kan ikke bruge de afgørelser, der bliver truffet. Vi vil inddrages, og Folketinget bør spørge os, hvordan tog-nettet skal forbedres, for det er os, der lider under det, siger hun.
  
  Bedre kollektiv trafik
  Borgmester Aase Nygaard, Sønderborg (F), siger, det er ubegribeligt, at de tre kommuner igen er blevet glemt.
  - Der skal bedre kollektiv trafik til. Ellers har vi svært ved at tiltrække studerende og erhvervsliv, tilføjer hun.
  Borgmester Tove Larsen, Aabenraa (S), mener, det store problem er, at de tre sønderjyske komuner ikke bliver hørt.
  - Vi kan ikke bruge de afgørelser, der bliver truffet. Vi vil inddrages, og Folketinget bør spørge os, hvordan tog-nettet skal forbedres, for det er os, der lider under det, siger hun.
  
  Længere væk
  Borgmester Laurids Rudebeck, Tønder (V), siger, at langsomme tog og høje billet-priser betyder, at Sønderjylland kommer længere væk fra resten af landet.
  - Vi er porten til Tyskland, siger Laurids Rudebeck. Med bedre tog-drift og et dobbelt-spor kan vi få gang i eksporten til Europa, tilføjer han.
  JyskeVestkysten skriver, at de tre borgmestre vil invitere transportminister Pia Olsen Dyhr på besøg. Tove Larsen er nu ikke sikker på, at der bliver nogen forbedring.
  - Jeg vi se det, før jeg tror det, siger hun
  